உவமையணி
[[தமிழ் இலக்கணம்|தமிழிலக்கணத்தில்]], '''உவமையணி''' என்பது ஒரு புலவர் தான் பிறருக்குக் கூறக் கருதிய பொருளை அவருக்கு நன்கு தெரிந்த ஒன்றைக் காட்டி விளக்குவது ஆகும்.  ஒரு பொருளை இன்னொரு பொருளுடன் ஒப்பிட்டு அழகுபடுத்திக் கூறுவதாம்.&lt;br /&gt;
 
 [[புலவர்]] தாம்சொல்ல எடுத்துக் கொண்ட பொருளை வேறு ஒரு பொருளுடனோ  பல பொருளுடனோ  அப்பொருளின் [[பண்பு]],[[தொழில்]], [[பயன்]] என்பவற்றைக் காரணமாகக் கொண்டு இயைபுபடுத்தி  இரு பொருள்களுக்கும் இடையே உள்ள  ஒப்புமை புலப்படும்படி பாடுவது உவமை அணியாகும். புலவர் விளக்கிக் கூறக் கருதும் பொருள், 'பொருள்'அல்லது '[[உவமேயம்]]' எனப்படும். அப்பொருளை விளக்கவோ அழகுபடுத்தவோ அவர் இயைத்துக் கூறும் மற்றொரு பொருள்'உவமை' அல்லது '[[உவமானம்]]' எனப்படும். அவ்விரண்டையும் இணைக்கப் பயன்படுவது [[உவம உருபு]] ஆகும்.
 {{dablink|தொல்காப்பியம் காட்டும் உவமையணி தொடர்புடைய கட்டுரையை [[தொல்காப்பியம் உவமவியல் செய்திகள்]] பக்கத்தில் காணலாம்.}}
 12 -ஆம் நூற்றாண்டில் எழுதப்பட்டதாகக் கருதப்படும் [[தண்டியலங்காரம்]] என்னும் இலக்கண நூல் உவமை அணியைக் கீழ்வருமாறு விளக்குகிறது:&lt;br /&gt;
 
 {{cquote|பண்பும் தொழிலும் பயனும் என்றிவற்றின்&lt;br&gt;
 ஒன்றும் பலவும் பொருளொடு பொருள் புணர்த்து&lt;br&gt;
 ஒப்புமை தோன்றச் செப்புவது உவமை}}
 என்ற நூற்பா விளக்குகிறது. தண்டியலங்காரம் குறிப்பிடும் பொருளணிகள் 35 இல் தலைமை அணியாக உவமை அணி அமைவதாலும் இந்த அணியிலிருந்தே பிற அணிகள் தோன்றுவதாலும் இந்த அணியைத் [[தாய் அணி]] என்றும் அழைப்பர் &lt;ref&gt;{{Cite web |url=http://pm.tamil.net//pub/pm0145/tanti.pdf |title=தண்டியலங்காரம், 31 |access-date=2011-11-13 |archive-date=2011-09-16 |archive-url=https://web.archive.org/web/20110916002457/http://pm.tamil.net/pub/pm0145/tanti.pdf |url-status=dead }}&lt;/ref&gt;
 
 [[திருக்குறள்]]- [[உவமையணி]] :
 
 [[எடுத்துக்காட்டு]] :
 
 {{cquote|வேலொடு நின்றான் இடுஎன்றது போலும்
 கோலொடு நின்றான் இரவு}}
 
 ‌விள‌க்க‌ம் :
 
 செ‌‌ங்கோ‌ல் உடைய அரச‌ன் ஒருவ‌ன் த‌ன் அ‌திகார‌த்‌தினைப் பய‌‌ன்படு‌த்‌தி வ‌ரி ‌எ‌ன்ற பெய‌ரி‌ல் ம‌க்க‌ளிட‌ம் பண‌ம் வசூ‌லி‌ப்பது, வே‌ல் முத‌லிய ஆயுத‌ங்களைக் கொ‌ண்ட ஒரு வ‌ழி‌ப்ப‌றி செ‌ய்வத‌ற்குச் சம‌ம் ஆகு‌ம்.
   
 [[உவமான‌ம்]]  -   வேலொடு நின்றான் இடுஎன்றது.
 
 [[உவமேய‌ம்]] -   கோலொடு நின்றான் இரவு.
 
 [[உவம உருபு]]     -   போலும்
 
 == உவமையணியின் வகைகள் ==
 உவமையணி 24 வகைப்படும்.  அவையாவன: 
 *1. விரி உவமையணி
 *2. தொகை உவமையணி
 *3. [[இதரவிதர உவமையணி]] 
 *4. [[சமுச்சய உவமையணி]]
 *5. உண்மை உவமையணி
 *6. மறுபொருள் உவமையணி
 *7. புகழ் உவமையணி
 *8. நிந்தை உவமையணி
 *9. [[நியம உவமையணி]]
 *10.[[அநியம உவமையணி]]
 *11.[[ஐய உவமையணி]]
 *12.[[தெரிதருதேற்ற உவமையணி]]
 *13.இன்சொல் உவமையணி
 *14.[[விபரீத உவமையணி]]
 *15.இயம்புதல் வேட்கை உவமையணி
 *16.பலபொருள் உவமையணி
 *17.[[விகார உவமையணி]]
 *18.மோக உவமையணி
 *19.[[அபூத உவமையணி]]
 *20.பலவயிற்போலி உவமையணி
 *21.[[ஒருவயிற்போலி உவமையணி]]
 *22.கூடா உவமையணி
 *23.[[பொதுநீங்குவமையணி]]
 *24.[[மாலையுவமையணி]]
 
 என்பனவாகும்.
 
 இவையன்றி
 # பண்பு உவமையணி
 # தொழில் உவமையணி
 # பயன் உவமையணி.
 # [[சந்தான உவமையணி]]
 # ஒப்புவமையணி
 # விலக்குவமையணி 
 எனப் பலவகையுண்டு
 === பண்பு உவமையணி ===
 ஒரு பொருளின் [[வண்ணம்]], [[வடிவம்]], [[அளவு]], [[சுவை]],ஆகியவை அப்பொருளின் '[[பண்பு]]' எனப்படும். இப்பண்புகள் காரணமாக அமையும் உவமையணி, [[பண்புஉவமையணி]] ஆகும்
 
 [[சான்றுகள்]]:
 ''{{cquote|பால்போலும் இன்சொல்; பவளம்போல் செந்துவர்வாய்}}
 
 மேற்கண்ட சொற்றொடர்கள், பால் போன்ற இனிய சொல், பவளத்தைப் போன்றசிவந்த வாய் என்ற பொருட்களைத் தருவதால் பாலின் [[சுவைப் பண்பு]] இனிய சொல்லிற்கும் பவளத்தின் [[வண்ணப் பண்பு]] சிவந்த வாயிற்கும் உவமையாகக் கூறப்பட்டிருப்பதை அறியலாம்.
 
 === தொழில் உவமையணி ===
 ஒரு பொருளின் தொழில் அல்லது செயல் காரணமாக அமையும் உவமையணி, [[தொழில் உவமையணி]] எனப்படும்.
 
 சான்றுகள்: 
 &quot;புலிமறவன்&quot;,&quot;குரங்குமனம்&quot;&lt;br /&gt;
 
 மேற்காணும் சான்றுகள்,
 புலியைப் போன்று பகைவருக்குத் துன்பம் தரும் வலிமையினை உடைய மறவன், குரங்கு போன்று அங்கும் இங்கும் தாவுகின்ற மனம் என்ற பொருட்களைத் தருகின்றன. துன்பம் தருதல், தாவுதல் போன்ற தொழில் ஒப்புமை காரணமாக இவை தொழில் உவமையணி ஆயிற்று.
 
 === பயன் உவமையணி ===
 ஒரு பொருளால் கிடைக்கும் பயன் காரணமாக அமையும் உவமையணி [[பயன் உவமையணி]] எனப்படும்.
 
 [[சான்று]]: 
 &quot;கார் நிகர் வண்கை&quot;&lt;br /&gt;
 
 ([[கார்]]-மழை;[[வண்கை]]-கொடைத்தன்மை)
 
 மழையை ஒத்த கொடைத் தன்மையை உடைய கை என்பது இவ்வடியின் பொருள். மழையால் விளையும் பயனும் வள்ளலின் கை வழங்கும் கொடையால் விளையும் பயனும் ஒத்தலின் இது பயன் உவமையணி ஆயிற்று.
  
 உவமையணியில் [[உவமானம்]] ,[[உவமேயம்]], [[உவமை உருபுகள்]] ஆகிய மூன்றும் வெளிப்படையாக வரும். இவைகளோடு பொதுத்தன்மையும் இருக்கும்.
 
 == உவமானம் ==
 புலவர் அல்லது கவிஞர் ஒப்பிடக் கொண்டு வந்த பொருள். அதாவது சிறப்பிக்கப்படும் பொருளைச் (உவமேயம்) விளக்குவதற்கோ அழகுபடுத்துவதற்கோ வந்த சிறப்புப் பொருள் [[உவமானம்]] அல்லது  [[உவமை]] எனப்படும்.
 
 == உவமேயம் ==
 புலவர் அல்லது கவிஞர் விளக்கிக் கூறக் கருதும் பொருள், அதாவது சிறப்பிக்கப்படும் பொருள் உவமேயம் எனப்படும்.
 
 == உவம உருபுகள் ==
 இரு பொருள்களை ஒப்புமைப் படுத்துவதற்காகப் பயன்படுத்தும் இடைச்சொல்லான 'போன்ற' என்பது போலப் பொருள் தரும் சொற்கள் உவம உருபுகள் எனப்படும்.
 உதாரணம்: ''போன்ற, போல, நிகர்த்த, உடைய, ஒப்ப, அன்ன, அனைய, அற்றே''
 
 (எ.கா.)
 உவம உருபு     -  தொடர்
 # போல      -   கிளி போலப் பேசினாள்.
 # புரைய     -  வேய்புரை தோள்.
 # ஒப்ப      -  தாயொப்ப பேசும் மகள்.  
 # உறழ      -  முறவு உறழ் தடக்கை.
 # அன்ன     -  மலரன்ன சேவடி.
 
 உவம உருபுகளை,
 :{{cquote|போலப் புரைய ஒப்ப உறழ
 :மானக் கடுப்ப இயைய ஏய்ப்ப
 :நேர நிகர அன்ன இன்ன
 :என்பவும் பிறவும் உவமத் துருபே.}}
 
 ::: - [[நன்னூல்]].நூற்பா. 367.
 என்ற மேற்கண்ட நூற்பா பட்டியலிடுகிறது.
 
 == பொதுத்தன்மை ==
 இரண்டுக்கும் உள்ள தன்மை(சந்திரன் போல முகம். இங்கு சந்திரன் உவமானம். முகம் உவமேயம். இதில் சந்திரனின் வடிவம், அழகு, வட்டம், குளிர்மை போன்றவை பொதுத்தன்மை)
 
 சான்று: ''அகழ்வாரைத் தாங்கும் நிலம்போலத் தம்மை இகழ்வார்ப் பொறுத்தல் தலை''&lt;br /&gt;
 
 இங்கு,&lt;br /&gt;
 
 உவமானம்: அகழ்வாரைத் தாங்கும் நிலம்&lt;br /&gt;
 உவமேயம்: தம்மை இகழ்வார்ப் பொறுத்தல்&lt;br /&gt;
 உவமை உருபு: போல
 
 &lt;br /&gt;
 
 == உவமைத்தொகை ==
 {{Main|உவமைத் தொகை}}
 வெளிப்படையாகத் தெரியாத உவமைஉருபுகள் உவமைத்தொகை எனப்படும். அதாவது உவமை தொக்கி நிற்பது.
 
 &lt;blockquote&gt;
 உதாரணம்:
 ''கயல்விழி - கயல் போல் விழி&lt;br /&gt;
 இங்கு உவமை உருபு (போல்) மறைந்து நிற்கிறது.''&lt;br /&gt;&lt;br /&gt;
 
 இதே போல இன்னொரு உதாரணம்:&lt;br /&gt;
 ''மதிமுகம்  - மதி போன்ற முகம்&lt;br /&gt;
 உவமை உருபு (போன்ற) மறைந்து நிற்கிறது.''
 &lt;/blockquote&gt;
 
 உவமையணியை இன்னொரு விதத்தில் இன்னும் இரண்டாகப் பிரிக்கலாம்.&lt;br /&gt;
 அவையாவன: &lt;br /&gt;
 1- எடுத்துக்காட்டு உவமையணி&lt;br /&gt;
 2- இல்பொருள் உவமையணி
 
 == தேன் போன்ற தமிழ் ==
 
 
 {{Main|எடுத்துக்காட்டு உவமையணி}}
 இது நேர்ப்பொருளில் வெளிப்படையாகச் சொல்வது&lt;br /&gt;இதில் உவைமை உருபுகள் வெளிப்ப்ட வருவதில்லை.உவமை,உவமேயம் தனித்தனித் தொடர்களக வருகின்றன.
 உதாரணம்:&lt;br /&gt;
 '''''தொட்டனைத்து ஊறும் மணற்கேணி'''''&lt;br /&gt;
 '''''மாந்தர்க்கு கற்றெனத் தூறும் அறிவு'''''&lt;br /&gt;
 ''மணற்கேணியானது எவ்வளவு ஆழமாகக் கிண்டுகிறோமோ அவ்வளவுக்கவ்வளவு நீர் சுரக்கும்.''
 ''அதே போல மனிதர் எவ்வளவுகெவ்வளவு கற்கிறார்களோ அவ்வளவுக்கவ்வளவு அவர்களது அறிவு பெருகும்.''
 
 == இல்பொருள் உவமையணி ==
 {{Main|இல்பொருள் உவமையணி}}
 இல்பொருள் உவமையணி மறைபொருளில் வரும். அதாவது இல்லாத ஒன்றை இருப்பது போல கற்பனை செய்து அதனை உவமையாகக் காட்டுவது. &lt;br /&gt;
 
 உதாரணம்:
 {{cquote|அன்பகத்து இல்லா உயிர்வாழ்க்கை வன்பாற்கண்'''''.       
 '''''வற்றல் மரம் தளிர்த்தற்று - குறள் 79}}.
 விளக்கம் :&lt;br /&gt;
 அதாவது வலிமையான ஒரு பாலைவனத்திலே பட்டமரம் தளிர்த்ததைப் போன்று அன்பில்லா உயிர்வாழ்க்கை தளிர்க்காது. அதாவது வலிமையான பாலைவனத்திலே பட்டமரம் தளிர்க்கவே தளிர்க்காது. அதே போலத்தான் அன்பில்லா வாழ்க்கையும்.
 
 == நாட்டார் பாடலில் உவமை== 
 நாட்டார் பாடல்களிலும் உவமைகள் பொருத்தமுற, அழகாக, இயல்பாகக் கையாளப்பட்டுள்ளன. இவை ஏட்டுக் கவிதைகளில் புலவர்களால் பொதுவாகக் கையாளப்படும் உவமைகளிலும் பார்க்கச் சுவையுடைத்தாய் உள்ளன. ஓரிரு உதாரணங்கள் வருமாறு
 
 * மாவிலங்கம் பட்டைபோல மானிறைச்சிச் துண்டுபோல
 ஈச்சம் குருத்துப்போல இருந்துமுகம் வாடலாமா?
 
 (மாவிலங்க மரத்தின் பட்டையையும் மானிறைச்சியையும் ஈச்சம் குருத்தையும் நாட்டு மக்கள் வெயிலிலே காயவைத்து வெவ்வேறு தேவைகளுக்குப் பயன்படுத்துவது வழக்கம். இந்த இயற்கையான நிகழ்ச்சியையே நாட்டுப்புறக் கவிஞன் உவமையாகக் காட்டுகின்றான்)
 
 * தேசிப் பழத்தழகி தேங்காய் முலையழகி
 பாசிப் பழத்தழகி பக்கத்தில் நான் வந்திடுவேன்.
 {{அணி இலக்கணம்}}
 
 == ஆதாரம்==
 {{reflist}}